CELEX: 52008PC0244
Language: lt
Date: 2008-05-05
Title: Pasiūlymas Tarybos sprendimas kuriuo iš dalies keičiamas Tarybos sprendimo dėl Europos bendrijos įgaliojimo pasirašyti ir sudaryti 2007 m. Tarptautinį kavos susitarimą pasiūlymas

Svarbus teisinis pranešimas

|

52008PC0244

Pasiūlymas Tarybos sprendimas kuriuo iš dalies keičiamas Tarybos sprendimo dėl Europos bendrijos įgaliojimo pasirašyti ir sudaryti 2007 m. Tarptautinį kavos susitarimą pasiūlymas  /* KOM/2008/0244 galutinis */  

	[pic] | EUROPOS BENDRIJŲ KOMISIJA |Briuselis, 5.5.2008COM(2008) 244 galutinisPasiūlymasTARYBOS SPRENDIMASkuriuo iš dalies keičiamas Tarybos sprendimo dėl Europos bendrijos įgaliojimo pasirašyti ir sudaryti 2007 m. Tarptautinį kavos susitarimą pasiūlymas(pateikta Komisijos)AIŠKINAMASIS MEMORANDUMAS2008 m. kovo 27 d. Komisija priėmė Sprendimo dėl Europos bendrijos įgaliojimo pasirašyti ir sudaryti 2007 m. Tarptautinį kavos susitarimą pasiūlymą. Komisijos dokumento nuoroda – COM(2008) 157 galutinis. Dokumentas perduotas priimti Tarybai.Tačiau reikia pažymėti, kad 2007 m. Tarptautinio kavos susitarimo 40 straipsnio 4 dalyje numatytos tam tikros nuostatos dėl Europos bendrijos pozicijos ir dėl oficialios deklaracijos, kuria patvirtinama jos išimtinė kompetencija, deponavimo.Atsižvelgiant į tai, kad minėta deklaracija dėl kompetencijos neįtraukta į jau patvirtintą pasiūlymą, šį pasiūlymą reikia papildyti taip, kad Taryba galėtų priimti sprendimą dėl visos Europos bendrijos įgaliojimo pasirašyti ir sudaryti Susitarimą procedūros.Taigi šio pasiūlymo tikslas – iš dalies keisti per pirmąją procedūrą svarstytame dokumente COM(2008) 157 galutinis pateiktą aktą taip, kad, kaip apibrėžta Susitarimo 40 straipsnio 4 dalyje, būtų pridėta deklaracija dėl kompetencijos ir atitinkamai pakeista 2 straipsnio formuluotė. Atsižvelgiant į tai, kad Tarptautinio kavos susitarimo pasirašymas neminėtas jau patvirtinto pasiūlymo 1 straipsnyje, tai turi būti paminėta pakeistame pasiūlyme.Kadangi oficiali ceremonija numatyta 2008 m. gegužės 19 d. Londone, geriausia būtų, jei Bendrija galėtų pasirašyti ir deponuoti patvirtinimo dokumentą bei deklaraciją dėl kompetencijos tą pačią dieną.Todėl prašoma šiuo tikslu taikyti pagreitintą procedūrą, kad Taryba galėtų priimti sprendimą iki šios datos.PasiūlymasTARYBOS SPRENDIMASkuriuo iš dalies keičiamas Tarybos sprendimo dėl Europos bendrijos įgaliojimo pasirašyti ir sudaryti 2007 m. Tarptautinį kavos susitarimą pasiūlymasEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirma pastraipa,atsižvelgdama į Komisijos pasiūlymą,kadangi:(1) 2007 m. Tarptautinio kavos susitarimo 40 straipsnio 4 dalyje numatytas Europos bendrijos deklaracijos, kuria patvirtinama jos išimtinė kompetencija Susitarimu reglamentuojamais klausimais, deponavimas depozitarui.(2) Dokumente COM(2008) 157 galutinis pasiūlyta Tarybai patvirtinti 2007 m. Tarptautinį kavos susitarimą, tačiau minėta deklaracija neįtraukta.(3) Todėl reikia iš dalies keisti dokumente COM(2008) 157 galutinis pateiktą pasiūlymą taip, kad minėta deklaracija būtų įtraukta ir kad būtų padaryti nedideli pakeitimai.(4) Įtraukusi deklaraciją, Europos bendrija galės užbaigti 2007 m. Tarptautinio kavos susitarimo pasirašymo ir patvirtinimo procedūrą kuo greičiau,NUSPRENDĖ:1 straipsnisDokumente COM(2008) 157 galutinis pateikto pasiūlymo 1 straipsnis iš dalies keičiamas taip:„Šiuo sprendimu Europos bendrijos vardu pasirašomas ir patvirtinamas 2007 m. Tarptautinis kavos susitarimas. Susitarimo tekstas pridedamas prie šio sprendimo.“2 straipsnisDokumente COM(2008) 157 galutinis pateikto pasiūlymo 2 straipsnis iš dalies keičiamas taip:„Tarybos pirmininkas yra įgaliojamas iki 2008 m. rugpjūčio 31 d. paskirti asmenį, įgaliotą pasirašyti Susitarimą ir deponuoti depozitarui Bendrijos vardu patvirtinimo dokumentą bei šio sprendimo priede pagal Susitarimo 40 straipsnį pateiktą deklaraciją dėl kompetencijos.“Priimta BriuselyjeTarybos varduPirmininkas  PRIEDASEUROPOS BENDRIJOS DEKLARACIJA PAGAL 2007 M. TARPTAUTINIO KAVOS SUSITARIMO 40 STRAIPSNIO 4 DALĮPagal 2007 m. Tarptautinio kavos susitarimo 40 straipsnio 4 dalį šioje deklaracijoje nurodoma valstybių narių Bendrijai perduota kompetencija Susitarimu reglamentuojamais klausimais.Europos bendrija pareiškia, kad pagal Europos bendrijos steigimo sutartį Susitarimu reglamentuojami klausimai priklauso išimtinei Europos bendrijos kompetencijai bendrosios prekybos politikos srityje ir todėl valstybės narės neratifikuos šio susitarimo.